CELEX: C2007/283/21
Language: sl
Date: 2007-11-24 00:00:00
Title: Zadeva C-402/07: Predlog za sprejetje predhodne odločbe, ki ga je vložilo Bundesgerichtshof 30. avgusta 2007 – Christopher Sturgeon, Gabriel Sturgeon, Alana Sturgeon proti Condor Flugdienst GmbH

24.11.2007   
            
            
               SL
            
            
               Uradni list Evropske unije
            
            
               C 283/12
            
         Predlog za sprejetje predhodne odločbe, ki ga je vložilo Bundesgerichtshof 30. avgusta 2007 – Christopher Sturgeon, Gabriel Sturgeon, Alana Sturgeon proti Condor Flugdienst GmbH
   (Zadeva C-402/07)
   (2007/C 283/21)
   Jezik postopka: nemščina
   Predložitveno sodišče
   Bundesgerichtshof
   Stranke v postopku v glavni stvari
   
      Tožeče stranke: Christopher Sturgeon, Gabriel Sturgeon, Alana Sturgeon
   
      Tožena stranka: Condor Flugdienst GmbH
   Vprašanji za predhodno odločanje
   
               1.
            
            
               Ali se je treba pri razlagi pojma „odpoved“ (za razlago členov 2(I), 5(1)(c) Uredbe (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 (1)) odločilno ravnati po tem, ali je bil prvotno predvideni let odpravljen, tako da zamuda ne glede na njeno trajanje ne pomeni odpovedi, če letalska družba prvotno predvidenega leta ne odpravi?
            
         
               2.
            
            
               V primeru nikalnega odgovora na prvo vprašanje: V katerih okoliščinah se zamuda predvidenega leta ne obravnava več kot zamuda, temveč kot odpoved? Ali je odgovor na to vprašanje odvisen od trajanja zamude?
            
         
      (1)  UL L 46, str. 1.